Fluberg

Fluberg er en bygd og et sogn i Søndre Land kommune i Innlandet, og en tidligere selvstendig kommune i daværende Oppland fylke, opprettet da Søndre Land ble delt i to 1. januar 1914. Fluberg hadde 2 027 innbyggere ved opprettelsen. Fluberg utgjør den nordligste delen av Søndre Land kommune. Bygdesentre er tettstedene Fluberg og Odnes.

Stedsnavnet Fluberg var opprinnelig navnet på prestegården. Første ledd var antagelig elvenavnet Fluga, som også finnes i flere gårdsnavn. Navnet på elva kan være oppstått fra norrøne flug i betydningen «flog, bratt fjellside»,«flog», NAOBSandnes, Jørn & Stemshaug, Ola (2007): Norsk stadnamnleksikon, 3. oppl., Det Norske Samlaget, s. 151

Fluberg bru er en hengebro som er eneste faste veiforbindelsen over Randsfjorden mellom Dokka og Jevnaker.

Like sør for brua på vestsiden av fjorden ligger Husodden som er en idyllisk halvøy med privat småflystripe og flere strender.

1. januar 1962 ble det meste av Fluberg med 2 110 innbyggere igjen slått sammen med Søndre Land kommune. Tranlia krets og eiendommen Store Røen i Fluberg med 196 innbyggere ble slått sammen med Nordre Land og Torpa kommuner til den nye Nordre Land kommune.

I kirkelig henseende ligger Fluberg sogn under Søndre Land prestegjeld.

 Referanser 

Kategori:Tidligere kommuner i Oppland
Kategori:Bosetninger i Søndre Land
Kategori:Bosetninger i Nordre Land
Kategori:Norske kommuner etablert i 1914
Kategori:Kommuner opphørt i 1962
Kategori:Tidligere kommuner i Kristians amt